《春寒》
清代·夏弘

门掩苍苔一径中，秋千闲在曲阑东。梨花落地半窗雨，柳絮入帘三日风。

斗草懒舒红袖冷，啼莺无奈画屏空。江南二月韶光贱，孤负枝头蛱蝶丛。

作者简介：字任远，江南扬州人。○殷彦来寄亡友夏任远诗于渔洋，渔洋赏其中有晚唐佳句，并谓彦来友道可风，皆古人谊也。见《分甘馀话》中，附记于此。